Edgar Cayce

Edgar Cayce (født 18. mars 1877 i Hopkinsville i Kentucky i USA, død 3. januar 1945) var en amerikansk fotograf som ble kjent som spiritistisk profet,  clairvoyant (synsk), astrolog og healer og fikk betydning for moderne nyåndelighet. 

Beskrivelse
Hensatt i transe ga «den sovende profeten» (the sleeping prophet) «livslesninger» der han blant annet ga råd mot sykdommer, fortalte om tilhørernes tidligere liv,  forutså fremtidige hendelser og kom med påstander om Atlantis, en sagnøy i gresk og egyptisk oldtid.

Cayce foretok flere tusen angivelig synske «lesninger» i løpet av sin karriere, både med enkeltpersoner og grupper. Han påberopte seg to kilder for slike lesninger: seansedeltagernes underbevissthet og «Akasha-krøniken», et teosofisk begrep hentet fra hinduistisk lære, som dreier seg om en form for «kosmisk lagret informasjon».Sitat fra Mehren & Skys innledning i antologien New Age, 2007. Utdrag fra Noel Langleys bok Edgar Cayce om reinkarnasjon (1967) inngår i antologien. 

Cayce påstod også at han hadde helbredende evner.klarsynte.no Edgar Cayce  Han regnet seg som kristen og samarbeidet med flere, deriblant en homøopat. Cayce skal selv ha vært overbevist om sine overnaturlige evner og ikke ha tjent penger på virksomheten. 

Utsagn og spådommer fra Cayces seanser ble særlig kjent gjennom   bøker som ble utgitt i 1970-årene. De skal ha gitt opphav til flere forestillinger i New Age-bevegelsen, blant annet troen på reinkarnasjon (gjenfødelse).

 Referanser 

 Eksterne lenker 


Kategori:Klarsynte
Kategori:Personer innen alternativ behandling
Kategori:Parapsykologi
Kategori:Religiøse lærere og filosofer representert i bokserien Verdens hellige skrifter
Kategori:Personer fra Christian County i Kentucky